《碾茶》
宋代·刘跂

玉川涕泣讼月蚀，蟾蜍无光玳瑁魄。委照墨海鹦鹆石，恐是云龙小苍璧。

我家得之天人家，天家金盘荐玉食。岂堪书生漱糠覈，床头什袭封未拆。

不辞屑玉遗君饮，要君锦绣生肝膈。意中佳句甚了了，口不能道空脉脉。

诸公椽笔好相过，莫道彭城讥水厄。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。